**Pridajte sa aj vy k tvorbe Komunitného plánu sociálnych služieb na roky 2023 – 2027 s platnosťou do roku 2030 a vyplňte náš dotazník**

Obec Blatné pripravuje Komunitný plán sociálnych služieb na roky 2023 – 2027 s platnosťou do roku 2030. Do tohto strategického dokumentu, ktorý vzniká v spolupráci s poskytovateľmi sociálnych služieb, obyvateľmi obce, poslancami obecného zastupiteľstva, aktivistami a členmi komisií chce samospráva zapracovať nielen aktuálnu situáciu v poskytovaní sociálnych služieb, ale tiež reálne požiadavky a potreby občanov. Dôležitým prostriedkom na ich zmapovanie je [Dotazník ku Komunitnému plánu sociálnych služieb obce Blatné na roky 2023 – 2027](https://www.trnava.sk/userfiles/file/DOTAZN%C3%8DK%20%20Komunitn%C3%BD%20pl%C3%A1n%20soci%C3%A1lnych%20slu%C5%BEieb.pdf), ktorý nájdete v elektronickej podobe na webstránke obce.

Obraciame sa na všetkých občanov, ktorí by mohli prispieť k tvorbe nového komunitného plánu, a to aj s prosbou o vyplnenie tohto anonymného dotazníka.

Vyplnený dotazník pošlite do **6. októbra 2023** na e-mailovú adresu [voda@blatne.sk](mailto:voda@blatne.sk)

Vyplnený dotazník môžete odovzdať aj osobne na týchto zberných miestach v obci Blatné:

Obecný úrad Blatné, Slovenská pošta, Potraviny FRESH, Potraviny COOP Jednota.

**Vopred Vám ďakujeme, že ste venovali Váš vzácny čas vyplneniu tohto dotazníka**

**Riešiteľský kolektív KPSS obce Blatné**